Pietari I Julma
**Pietari I Julma** (s. 30. elokuuta 1334 Burgos – 1369) oli Kastilian kuningas vuosina 1350–1369 isänsä Alfonso XI:n kuoleman jälkeen. Alfonso XI:llä oli kymmenen aviotonta lasta Leonor de Guzmánin kanssa, ja nämä tulivat aiheuttamaan surua ja sekasortoa Pietari I:n valtakaudella.

Nájeran taistelu vuonna 1367. Vasemmalla englantilaiset joukot Mustan prinssin johdolla sekä Pietarin kastilialaiset, oikealla Henrikin kapinalliset sekä ranskalaiset, joita johtaa Bertrand du Guesclin. Taistelussa du Guesclin jäi vangiksi.
Pietari I:n noustua valtaan Portugalin leskikuningatar Maria vangitutti ja surmautti miehensä rakastajattaren Leonor de Guzmánin. Teko suututti Alfonso XI:n ja de Guzmánin aviottomat lapset, joista vanhin Henrik Trastamaralainen nosti kapinalipun kuningasta vastaan.

Nuori kuningas oli nainut ranskalaisen Bourbonin Blankan, jonka oli kuitenkin hylännyt heti häiden jälkeen ja palannut rakastajattarensa Maria de Padillan luo. Kuningattarensa Pietari I sulki Toledon linnaan, eivätkä aviopuolisot nähneet enää koskaan toisiaan. Samalla Ranskan ja Kastilian välit rikkoontuivat, ja Pietari I asettui satavuotisessa sodassa englantilaisten puolelle ja haki liittolaista Gascognea hallussaan pitäneestä Mustasta prinssistä, Englannin kuninkaan Edvard III:n pojasta. Englantilaisten tuella Pietari I voitti ranskalaisten avustaman velipuolensa Henrik Trastamaralaisen, mutta kun Pietari ei halunnut maksaa luvattua summaa Mustalle prinssille, palasi prinssi Ranskan puolelle ja Pietari I jäi lopulta tappiolle.

Henrik II surmaa omakätisesti velipuolensa Pietari I:n
Pietari I Julmaa seurasi valtaistuimelle hänen velipuolensa Henrik Trastámaralainen, hallitsijana Henrik II Äpärä (1369–1379). Pietari I:n ja Maria de Padillan tytär avioitui Juhana Gentin kanssa. Heidän tyttärensä Lancasterin Catalina nai Henrik II Äpärän pojanpojan Henrik III:n, mikä yhdisti Pietari I Julman ja hänen velipuolensa Henrik II Äpärän sukuhaarat.

Lähteet
-------

* O´Callaghan, J.F.: *A history of Medieval Spain*. United Kingdom: Cornell University, 1975. ISBN 0-8014-0880-6. (englanniksi)
* O´Callaghan, J.F: *Reconquest and crusade in Medieval Spain*. Philadelphia: University of Pennsylvania, 2003. ISBN 0-8122-1889-2. (englanniksi)
* *The New Encyclopaedia Britannica*. Volume 9, Micropaedia. Chicago: Encycopaedia Britannica Inc. 1986. ISBN 0-85229-434-4. (englanniksi)
* *Tietosanakirja*. Osa 7. Helsinki: Tietosanakirja-osakeyhtiö, 1915. Teoksen verkkoversio.

### Viitteet

1. ↑  The New Encyclopaedia Britannica, s. 328
2. ↑  O´Callaghan 2003, s. 7
3. ↑  O´Callaghan 1975, s. 681
4. ↑  O´Callaghan 1975, s. 417
5. ↑  O´Callaghan 1975, s. 419
6. ↑  O´Callaghan 1975, s. 420
7. ↑  O´Callaghan 1975, s. 423. kuningas surmautti vuonna 1361 25-vuotiaan puolisonsa ja seuraavana vuonna 1362 kuoli myös Maria de Padilla 28-vuotiaana. Pietari I selitti menneensä de Padillan kanssa salaisesti naimisiin kymmenen vuotta aiemmin, jolloin heidän yhteiset lapsensa julistettiin aviollisiksi ja oikeutetuiksi kruununperimykseen.
8. ↑  Tietosanakirja, palsta 563
9. ↑  O´Callaghan 1975, s. 425
10. ↑  Tietosanakirja, palsta 564
11. ↑  O´Callaghan 1975, s. 426
12. ↑  O´Callaghan 1975, s. 524
13. ↑  O´Callaghan, s. 427
14. ↑  O´Callaghan 1975, 526. Juhana vaati vaimonsa kanssa Kastilian kruunua.
15. ↑  O´Callaghan 1975, s. 534


|  |  |  |
| --- | --- | --- |
| Edeltäjä:**Alfonso XI** | **Kastilian kuningas**1350–1369 | Seuraaja:**Henrik II** |

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Espanja
* Ranska
* BnF data
* Katalonia
* Saksa
* Israel
* Belgia
* Yhdysvallat
* Japani
* Tšekki
* Australia
* Alankomaat
* Puola
* Vatikaani

 |
|  |
| Henkilöt | 
* Deutsche Biographie
* Trove

 |
|  |
| Muut | 
* IdRef

 |

 |